เกาหลีใต้เผยยอดค้าปลีกเดือนต.ค.เพิ่มขึ้น 8.4% หลังยอดซื้อออนไลน์พุ่ง
เกาหลีใต้เผยยอดค้าปลีกเดือนต.ค.เพิ่มขึ้น 8.4% หลังยอดซื้อออนไลน์พุ่ง
29 พ.ย. 2559

กระทรวงการค้า อุตสาหกรรม และพลังงาน (MOTEI) เปิดเผยว่า ยอดค้าปลีกเดือนต.ค.ของเกาหลีใต้ ซึ่งรวมถึงยอดค้าปลีกออนไลน์และร้านค้าปลีกทั่วไปนั้น ปรับตัวเพิ่มขึ้น 8.4% เทียบเป็นรายปี เนื่องจากยอดซื้อสินค้าออนไลน์พุ่งขึ้นอย่างแข็งแกร่ง
ทั้งนี้ ยอดขายทางอินเทอร์เน็ตพุ่งขึ้นแข็งแกร่งสุด โดยรายได้ของร้านค้าปลีกออนไลน์พุ่งขึ้น 13.2% ขณะที่ความต้องการเสื้อผ้าปรับตัวขึ้นอย่างมากในช่วงฤดูหนาว ซึ่งช่วยหนุนยอดขายเสื้อผ้าในตลาดออนไลน์ทะยานขึ้น 69.7%
ส่วนยอดค้าปลีกในร้านค้าทั่วไป ปรับตัวขึ้น 6.3% โดยรายได้ของร้านสะดวกซื้อพุ่งขึ้น 15.5% ยอดขายในห้างสรรพสินค้า ปรับตัวขึ้น 6% และยอดขายในร้านดิสเคาท์สโตร์ เพิ่มขึ้น 0.9%
 